**Комбинирано детско съоръжение модел Л08-Г**

**I. ТЕХНИЧЕСКА СПЕЦИФИКАЦИЯ**

1. Обща характеристика

Модел **Л08-Г**

****

Възрастова група от 3 до12 год.

Максимална височина на свободно падане 124 см.

Видове игри Люлеене, общуване

Допустими настилки за зоната на падане пясък, дървесен чипс, синтетична

ударопоглъщаща настилка

Стандарти на които отговаря изделието БДС EN1176-1, БДС EN1176-2

2. Габаритни размери на съоръжението и минимално пространство за разполагане



3. Използвани материали

• За производството на конструктивните елементи е използвана подбрана и изсушена иглолистна дървесина с необходимите профили, с технически и експлоатационни характеристики, които съответстват на натоварванията при експлоатация на съоръженията. Конструкцията на съоръжението е проектирана съгласно изискванията на EN1176-1 както по отношение на постоянните и променливи натоварвания съобразно броя на ползвателите върху съответната площ или обем, така и по отношение на всички изисквания на този стандарт за защита срещу падане и защита срещу всички видове захващания. Конструкцията се удостоверява с конструктивно становище и Протоколи за направено техническо изпитание във вътрешнофирмени условия. Всички детайли са закръглени с радиус не по-малък от 3 мм и шлайфани, импрегнирани и трислойно лакирани с екологични акрилни лакове за външна употреба (удостоверено със сертификат за лаковите покрития). Сглобките са осъществени чрез

поцинкован, метален резбови обков със скрити глави и непозволяващ разглобяване без специален инструмент. Всички останали метални части и елементи на съоръжението са защитени срещу действието на атмосферни влияния с нетоксични покрития. Люлките се монтират към конструкцията посредством метален обков, осигуряващ лагеруване чрез сменяеми лагери от полиамид с висока твърдост. Окачването на седалката е чрез метална верига и е съобразено със специфичните изисквания на БДС EN 1176-2, удостоверено със сертификати за качество на обкова и веригата. Седалките на люлките са от полиетилен с висока плътност, олекотени и осигуряващи ниски стойности на ускорението и повърхностния натиск, съгласно същия стандарт.

Конструкцията на заграждащите елементи на седалката за малки деца е от алуминиева тръба с каучуково покритие и предотвратява изхлузване на детето през рамката на седалката. Цялата конструкция на люлката е проектирана и изпитана на необходимите статични и динамични

натоварвания, удостоверено с конструктивно становище и протоколи от изпитания във вътрешно фирмени условия.

**ІІ. МОНТАЖ НА СЪОРЪЖЕНИЕТО**

Монтажа на съоръжението към съществуващия терен се извършва съгласно Конструктивното становище на изделието чрез бетонни фундаменти с посочените размери или анкериране към съществуваща бетонна плоча с дебелина не по-малко от 10 см и армирана в зоната на анкериране.



**ІІІ. ОБЩИ УКАЗАНИЯ ЗА ПОДДРЪЖКА НА СЪОРЪЖЕНИЕТО**

> Съгласно БДС EN 1176 и Наредба №1 от 12.01.2009г.-за условията и реда за устройството и безопасността на площадките за игра ( бр.10/2009г. на Държавен вестник ), съоръжението подлежи на постоянен, периодичен и годишен основен контрол.

- Постоянният контрол се извършва от стопанина на площадката за игра веднъж на 7-10 дни за установяване на видими опасности.

- Периодичния контрол се извършва от стопанина на площадката за игра веднъж на 1 до 3 месеца в зависимост от интензивността на посещение на площадката. Периодичния контрол се извършва с оглед, извършване на подробна проверка на функционирането и стабилността на съоръженията за игра в резултат на тяхното износване.

- Годишният контрол се извършва с оглед пълна и подробна проверка на общото ниво на безопасност на площадката за игра спрямо изискванията на цитираната по-горе наредба.

> В случай на констатирани нередности е необходимо да се предприемат мерки за премахване на установените опасности и рискове за безопасна експлоатация на площадката за игра.

…………………